Kamu bisa jelasin ke aku soal Toga dalam bahasa melayu?

Toga adalah sejenis pakaian yang khusus dipakai dalam kalangan masyarakat Rom Purba. Ia terdiri daripada sebidang kain berbentuk hampir separuh bulatan, biasanya ditenun dari bulu bebiri putih, yang berjarak antara 12 dan 20 kaki (sekitar 3.7 dan 6.1 meter) dan disarung melepasi bahu dan membaluti sekeliling badan dialaskan tunik.

Toga dikatakan secara bersejarahnya dipakaikan Romulus, pengasas Rom; ia juga dianggap telah dipakai oleh kedua-dua jantina, dan oleh warganegara-tentera. Apabila wanita Rom secara beransur-ansur menerima stola, toga itu diakui sebagai pakaian rasmi untuk lelaki warganegara Rom; wanita yang terlibat dalam kerja-kerja pelacuran mungkin dapat pengecualian utama kepada peraturan ini. Pakaian ini menjadi dibanggakan dalam kalangan masyarakat ini sehingga ada penulis yang menggelarkan diri mereka sebagai gens togata ("bangsa bertoga").

Dengan berlanjutnya zaman-zaman seterusnya, kain toga lama-kelamaan dikembangkan semakin besar dan rumit penggayaan serta bertambah mahal sehingga menjadi tidak sesuai untuk pakaian harian melainkan dalam penggunaan rasmi dan upacara; ia secara beransur-ansur hilang daripada penggunaan, mula-mula di kalangan warga kelas bawah, dan kemudian kelas menengah sehingga akhirnya diganti oleh pallium dan paenula yang lebih praktikal pada abad ke-5.